Abdul Latiff Abdul Rahman

Tuan Abdul Latiff bin Abdul Rahman (lahir 7 Julai 1971) merupakan seorang ahli politik Malaysia berbangsa Melayu dari Parti Islam Se-Malaysia. Beliau merupakan Ahli Parlimen Kuala Krai sejak 2018. Beliau juga pernah Ahli Dewan Undangan Negeri (ADUN) Mengkebang, Kelantan bertanding di atas tiket PAS. Di peringkat parti, beliau merupakan Yang Dipertua PAS Kawasan Kuala Krai.

 Pendidikan 
Beliau membesar dan mendapat pendidikan awal di Pondok Sungai Durian. Kemudian, beliau melanjutkan pengajian Sarjana Muda dalam Bahasa Arab dan Pengajian Al-Quran di Universiti Al-Nahrain, Iraq, sebelum melanjutkan pengajian Sarjana di Universiti Al al-Bayt, Jordan dalam bidang Tafsir.

 Kerjaya 
Beliau menjadi Mudir di Madrasah Muhammadiah, Pondok Sungai Durian pada tahun 2000 hingga 2004. Pondok Sungai Durian merupakan pondok yang diasaskan oleh ayahandanya, Tuan Guru Haji Abdul Rahman bin Sulaiman. Beliau telah dilantik oleh kerajaan negeri Kelantan menjadi Penyelia DUN bagi DUN Mengkebang pada 2004 hingga 2008. 

Menjelang pilihan raya umum Malaysia 2008, beliau telah menjadi calon bagi PAS untuk DUN Mengkebang. Beliau menang dalam pilihan raya tersebut. Kemudian beliau dilantik menjadi Timbalan Pengerusi Jawatankuasa Belia dan Sukan Negeri Kelantan sehingga tamat penggal iaitu pada tahun 2013.

Pada pilihan raya umum Malaysia 2013 pula, beliau sekali lagi mengekalkan kemenangan di DUN Mengkebang, dan dilantik sebagai Timbalan Yang Dipertua Dewan Undangan Negeri Kelantan sehingga tamat penggal, 2018.

Pada pilihan raya umum Malaysia 2018, beliau bertanding di Parlimen Kuala Krai dan menang.

 Anugerah dan pengiktirafan 

 Darjah kebesaran 

 :
 50x50px Johan Mangku Negara (J.M.N) – (2021)

 Rujukan 

Kategori:Kelahiran 1971
Kategori:Ahli politik Malaysia berketurunan Melayu
Kategori:Anggota Parti Islam Se-Malaysia
Kategori:Muslim Malaysia
Kategori:Alumni Universiti Nahrain
Kategori:Alumni Universiti Al Al-Bait
Kategori:Tuan guru pondok di Malaysia
Kategori:Ahli Dewan Undangan Negeri Kelantan ke-12
Kategori:Ahli Dewan Undangan Negeri Kelantan ke-13
Kategori:Ahli Dewan Rakyat, Parlimen Malaysia ke-14
Kategori:Ahli Dewan Rakyat, Parlimen Malaysia ke-15